Bólusett verður við COVID-19 með öllum þremur bóluefnum í vikunni og er það í fyrsta skipti þau eru öll þrjú notuð á sama tíma. Framkvæmdastjóri lækninga hjá Heilsugæslu höfuðborgarsvæðisins segir að íbúar á sambýlum, skjólstæðingar heimahjúkrunar og starfsfólk hjúkrunarheimila verði bólusett.
Alls hafa fimm þúsund fimm hundruð þrjátíu og átta bólusett að fullu hér á landi, og átta þúsund fimmhundruð fjörutíu og átta hafa fengið fyrri bólusetningu. Hlutfall bólusettra er hæst á Norðurlandi og Vestfjörðum, þar sem yfir fimm prósent íbúa hafa fengið að minnsta kosti aðra sprautuna.
Í þessari viku verðum við að bólusetja með þremur bóluefnum. Það er í fyrsta sinn sem við erum með öll bóluefnin í gangi. Við verðum að bólusetja á þriðjudag og miðvikudag ef allt gengur eftir.
Segir Sigríður Dóra Magnúsdóttir, framkvæmdastjóri lækninga hjá Heilsugæslu höfuðborgarsvæðisins. Hún segir að starfsfólk hjúkrunarheimila verði bólusett með AstraZeneca og verður því dreift á vikuna. Þá verða skjólstæðingar heimahjúkrunar og íbúar á sambýlum bólusettir með seinni skammti af Pfizer á heimilum sínum sem og fólk í dagdvöl. Þeir sem fá boð um bólusetningu verða bólusettir á Suðulandsbraut. Ekkert verður bólusett Laugardalshöll í vikunni.
En hverju margir verða bólusettir núna í vikunni?
Þetta eru alveg 2500 skammtar sem við fáum samtals. Það eru 750 af AstraZeneca og svo síðan töluverður fjöldi af Pfizer. - Vitið þið hvenær það koma fleiri skammtar til landsins? Nú á þetta að fara að koma nokkuð reglulega. Við eigum að fá skammta vikulega. Nýjustu fréttir eru þær að í mars getum við farið að bólusetja eftir aldurshópum. Nú höfum við bólusett alla níræða. Þannigð að nú förum að vinna okkur niður hópinn, frá níræðu og niður, en það er ekki fyrr en í byrjun mars.